વૃષભ : તા. 26 અને 27 દરમિયાન દિવસ સારો રહેશે. આપના અધુરા કામકાજ પુરા થશે અથવા તેમાં દેખીતી પ્રગતી જોવા મળે. આયોજનબદ્ધ આગળ વધવા માટે તમે પ્રાથમિકતા અનુસાર કાર્યોની સૂચી બનાવશો તથા કાર્યને કુશળતાપૂર્વક પૂર્ણ કરવાનો પ્રયત્ન કરશો. આપના માન-પ્રતિષ્ઠામાં વધારો થશે. નોકરીમાં બઢતી મળશે અને આપના ઉપરી અધિકારી આપના કાર્યથી આપના પર ખુશ રહે. ઉઘરાણીના કાર્યમાં આપને આ દિવસો સફળતા અપાવશે. વ્યવસાય માટે કરેલો પ્રવાસ લાભદાયી રહેશે. તા. 28, 29 અને તા. 30 દરમિયાન આપ સંપત્તિની બાબતમાં ઝીણવટપૂર્વક ધ્યાન આપશો. આપને એ ધ્યાનમાં આવશે કે આપના માનસિક કૌશલ્યનો આપ યોગ્ય રીતે ઉપયોગ કરીને કાર્યક્ષમતામાં વધારો કરો છો અને તેનાથી આર્થિક પરિસ્થિતિમાં ઘણો સુધારો આવી શકે છે. ધંધામાં નફાનું પ્રમાણ વધે. નોકરીમાં પ્રમોશનની તક મળે. સરકારી કામકાજમાં સફળતા મળે. સામાજિક માન-પ્રતિષ્ઠા વધે. તા. 31 અને તા. 1ના દરમિયાન સમય આપને કામના ભારણના કારણે થાક અને સુસ્તીનો અહેસાસ થશે. કેટલાક કાર્યો તમારી મરજી પ્રમાણે ન થતા મનમાં નિરાશા રહેશે. સમય સાથ ન આપતો એવું લાગશે. પોતાની અંગત વ્યક્તિ જ તમારી સાથે દગો કરશે. પરિવારમાં કોઈ વિવાદ થઇ શકે છે. જીવનમાં અચાનક આવેલી આ સ્થિતિ તમને દુઃખ પહોચશે. સ્વાસ્થ્ય સંભાળવું અને ઉતાવળે કોઈ નિર્ણય લેવો નહીં.